《山城》
宋代·董嗣杲

骤暄试单衣，出城看荒圃。
满径郁纖茸，药苗青可数。
篱花渐吐艳，艳盛如织组。
人烟聚营屋，随事历勤苦。
春沙落飞鸟，春水上层蒲。
行子晚未憇，贫樵出深坞。
孤生真蜉蝣，顷刻即终古。
归途多上灯，沽店半扃户。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。